*****

ΚΑΝΟΝΙΣΜΟΣ (ΕΟΚ) αριθ. 409/81 ΤΗΣ ΕΠΙΤΡΟΠΗΣ

της 18ης Φεβρουαρίου 1981

περί τετάρτης τροποποιήσεως του κανονισμού (ΕΟΚ) αριθ. 2325/80 σχετικά με την ημερομηνία υποβολής αιτήσεων εγκρίσεως των συμβάσεων παραδόσεως προς απόσταξη

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί οργανώσεως κοινής αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3456/80 (2), και ιδίως το άρθρο 12 παράγραφος 4 και το άρθρο 65,

Εκτιμώντας:

ότι ο κανονισμός (ΕΟΚ) αριθ. 2325/80 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3447/80 (4), προβλέπει την παροχή στους κατόχους μακροπροθέσμων συμβάσεων αποθηκεύσεως, για την περίοδο 1979/80, τη δυνατότητα συνάψεως συμβάσεων παραδόσεως στο αποστακτήριο και την υποβολή των αιτήσεων εγκρίσεως των εν λόγω συμβάσεων την 15η Ιανουαρίου 1981, το αργότερο· ότι ένα μέρος των παραγωγών που μπορούσαν να επωφεληθούν του μέτρου δεν το έπραξαν εγκαίρως, αναμένοντας αύξηση των τιμών στην αγορά· ότι η αύξηση αυτή δεν έγινε και ότι κρίνεται σκόπιμο, προκειμένου να μειωθεί η πίεση της προσφοράς στην αγορά, να επιτραπεί στους εν λόγω παραγωγούς, ακόμη και στην περίπτωση που έχουν συνάψει συμβάσεις αποθηκεύσεως για περίοδο τεσσάρων μηνών, να αποστείλουν τους οίνους των προς απόσταξη, παρατείνοντας την προθεσμία υποβολής των αιτήσεων εγκρίσεως των συμβάσεων παραδόσεως προς απόσταξη·

ότι τα μέτρα που προβλέπονται από τον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2325/80 τροποποιείται ως εξής:

1. Η ημερομηνία «15 Ιανουαρίου 1981» του άρθρου 4 παράγραφος 1, αντικαθίσταται από την ημερομηνία «28 Φεβρουαρίου 1981».

2. Η ημερομηνία «15 Φεβρουαρίου 1981» του άρθρου 9 παράγραφος 1, αντικαθίσταται από την ημερομηνία «31 Μαρτίου 1981».

3. Μετά το άρθρο 4 παρεμβάλλεται το ακόλουθο άρθρο:

«Άρθρο 4α

Κατά παρέκκλιση των διατάξεων του άρθρου 2 και του άρθρου 10 παράγραφος 3, οι παραγωγοί που έχουν συνάψει σύμβαση αποθηκεύσεως η οποία αναφέρεται στο άρθρο 2 παράγραφος 2 υπό β) δύνανται να συνάψουν σύμβαση παραδόσεως προς απόσταξη για τον ίδιο οίνο, εντός των ορίων που αναφέρονται στο άρθρο 1 παράγραφος 1 υπό α) και παράγραφος 2 υπό α) του κανονισμού (ΕΟΚ) αριθ. 2391/80.

Στην περίπτωση αυτή

- οι συμβάσεις αποθηκεύσεως που έχουν ακόμα λήξει καταγγέλλονται όσον αφορά την ποσότητα οίνου που μπορεί να αποτελέσει αντικείμενο συμβάσεως παραδόσεως προς απόσταξη· η ενίσχυση αποθηκεύσεως δεν οφείλεται παρά μόνο για την ποσότητα οίνου που δεν αποτελεί αντικείμενο συμβάσεως παραδόσεως προς απόσταξη ,

- οι συμβάσεις αποθηκεύσεως που έχουν λήξει θεωρούνται ότι αφορούν μόνο την ποσότητα οίνου που δεν αποτελεί αντικείμενο συμβάσεως παραδόσεως προς απόσταξη.»

Άρθρο 2

Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από 16ης Ιανουαρίου 1981.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 18 Φεβρουαρίου 1981.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 54 της 5. 3. 1979, σ. 1.

(2) ΕΕ αριθ. L 360 της 31. 12. 1980, σ. 18.

(3) ΕΕ αριθ. L 234 της 5. 9. 1980, σ. 17.

(4) ΕΕ αριθ. L 351 της 24. 12. 1980, σ. 15.